Diari Oficial de la Generalitat Valenciana


Sumari del DOGV 2303, del 05-07-1994 (1994/831894)

RESOLUCIÓ de 6 de juny de 1994, del director general de Producció Agrària i Pesca, per la qual convoca beques per als alumnes de l'Institut Politècnic Marítim Pesquer de la Mediterrània, per al curs acadèmic 1994-95.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2303

Data del DOGV
:   05-07-1994

Secció del DOGV
:   ALTRES DISPOSICIONS

Número del document
:   1994/831894


Data del document
:   06-06-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIó de 6 de juny de 1994, del director general de Producció Agrària i Pesca, per la qual convoca beques per als alumnes de l'Institut Politècnic Marítim Pesquer de la Mediterrània, per al curs acadèmic 1994-95. [94/4172]  
L'Ordre de 23 de maig de 1994, del conseller d'Agricultura, Pesca i Alimentació, per la qual regula la concessió de beques en l'Institut Politècnic Marítim Pesquer de la Mediterrània d'Alacant, delega en el director general de Producció Agrària i Pesca la convocatòria d'aquestes beques per a cada curs acadèmic i la fixació de les quanties.  
D'acord amb aquesta delegació del conseller d'Agricultura, Pesca i Alimentació, resolc:  
Primer  
Convocar beques per als alumnes de l'Institut Politècnic Marítim Pesquer de la Mediterrània per al curs acadèmic 1994-95 en el nombre i quanties anuals següents:  
31 Beques per a mitja manutenció de 103.779 PTA  
45 Beques per a manutenció completa de 259.461 PTA  
45 Beques per a allotjament de 134.910 PTA  
El pagament de les beques s'efectuarà després de cada una de les nou mensualitats del curs acadèmic, després del certificat del director de l'Institut en què acredite que l'alumne assisteix a classe amb regularitat i compleix les seues obligacions escolars.  
Segon  
L'import màxim de les beques, d'acord amb l'article nové de l'ordre esmentada, serà de 21 milions de pessetes, que s'imputaran a càrrec de l'aplicació pressupostària programa 03.59.66.5171.879.50, línia «Beques Alumnes Institut Marítim Pesquer», anualitats de 1994 i 1995.  
Tercer  
Les instàncies es presentaran, segons el model que s'hi adjunta, en l'Institut Politècnic Marítim Pesquer de la Mediterrània, carrer del Moll Pesquer, 03169 Alacant; als Serveis Territorials de la Conselleria d'Agricultura, Pesca i Alimentació, carrer del Professor Manuel Sala, 2, CP 03091 Alacant, o per qualsevol conducte dels que s'estableixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
El termini per a la presentació de sol·licituds serà fins al 2 de setembre de 1994.  
Valencia, 6 de juny de 1994.- El director general de Producció Agrària i Pesca: Xavier Pastor i Mestre.  
ANNEX I  
Model d'instància  
Cognoms: ... Nom: ... DNI/NIF: ...  
Data de naixement: ... Estat civil: ...  
Localitat de residència: ... Carrer o plaça: ...  
Codi postal: ... Telèfon: ...  
Curs de FP o FP adults per al qual se sol·licita: ...  
Tipus de beca que se sol·licita:  
Mitja manutenció ...  
Manutenció completa ...  
Allotjament ...  
Documentació que s'hi aporta i declaració de condicions personals:  
- Certificat de l'alcaldia del municipi de residència habitual.  
- Ingressos de la unitat familiar: ...(1)  
- Nombre de membres de la unitat familiar per a l'efecte de còmput de la renda: ...  
Per a emancipats:  
Ingressos: ...(1)  
Nombre de familiars a càrrec seu: ...  
- Professionals de la mar en actiu: SI ... NO ...  
- Anys d'embarcament: ...(2)  
- Nombre de germans matriculats en l'Institut: ...  
- Altres condicions familiars: ...(3)  
- Titulacions i certificats professionals de la mar que posseïsquen: .(4)  
- Certificat de notes o butlletí del curs immediatament anterior (estudis de FP): ...  
(Lloc, data i firma)  
DIRECCIó GENERAL DE PRODUCCIó AGRàRIA I PESCA -VALèNCIA  
(1) Es justificaran amb còpia de la declaració de la renda o full salarial.  
(2) Els embarcaments es justificaran amb fotocòpia de la llibreta de navegació o el certificat de cotització de l'ISM de la persona interessada.  
(3) Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Treball i Afers Socials), si el pare és professional de la mar (targeta o certificat del ISM), desocupació del cap de família (targeta o certificat del INEM de demanda de treball), etc.  
(4) Es justificaran amb fotocòpies de targetes o certificats professionals.